सुरक्षा निकायका तीनै अंगमा हरेक वर्ष सुरक्षाकर्मीले बुट, जुत्ता, ट्राउजर, ज्याकेट लगायत मौसमअनुसारका आधा दर्जन किसिमका लत्ताकपडा पाउनुपर्ने व्यवस्था रहेको छ । खरिदमा हिनामिना र ठेककेदारले शर्तअनुसार सामान उपलब्ध नगराउँदा तीनवटै सुरक्षा निकायमा सैनिक र प्रहरीले समयमै पोशाक पाउन सकिरहेका छैनन् । तीनै निकायमा सामान खरिदमा अनियमितता भएको भन्दै महालेखा परीक्षकको कार्यालयले छानबिन सुरु गरेको छ । तर पोशाक खरिद प्रक्रियामा कुनै अनियमितता नभएको र सामान आउन ढिला भएको स्वीकार गर्छन् नेपाली सेनाका प्रवक्ता गोकुल भण्डारी ।
